Лахвіца

Лахві́ца — рака ў Бялыніцкім і Магілёўскім раёнах, правы прыток ракі Лахва (басейн Дняпра).

Даўжыня 19 км. Плошча вадазбору 75 км². Сярэдні нахіл воднай паверхні 1,1 м/км. Пачынаецца за 2,5 км на паўночны захад ад вёскі Ермалавічы Бялыніцкага раёна, вусце за 0,5 км на паўднёвы захад ад вёскі Савасцянавічы Магілёўскага раёна. Рэчышча каналізаванае на працягу 5,5 км (выток — 0,6 км ніжэй моста каля паўднёвай ускраіны вёскі Ермалавічы). Вадазбор у межах Цэнтральнабярэзінскай раўніны. На рацэ каля вёсак Лубнішча і Нікіцінічы Магілёўскага раёна плаціна і сажалка плошчай 12 га.

 Гісторыя 
У 1636 годзе згадваецца фальварак Лахвіца ў складзе маёнтка Княжыцы ўдавы вялікага пісара літоўскага Крыштафа Стэфана Сапегі Ганны Аляксандраўны (у дзявоцтве Галоўчынскай) у Аршанскім павеце Вялікага Княства ЛітоўскагаНГАБ, ф. 1775, воп. 1, спр. 1, с. 32. У 1663 годзе ў складзе таго ж маёнтка згадваецца сяло ЛахвіцаНГАБ у Мінску, ф. 1817, воп. 1, спр. 52, с. 310.

 Літаратура 



Катэгорыя:Рэкі Бялыніцкага раёна
Катэгорыя:Рэкі Магілёўскага раёна
Катэгорыя:Басейн Лахвы